text: үлкен қарақамыс есіл алабындағы көл. солтүстік қазақстан облысы жамбыл ауданы жерінде, қарақамыс ауылынан оңтүстікке қарай км жерде орналасқан. су айдынының аумағы 6,8 км2, су мол жылдары 10,5 км2-ге дейін ұлғаяды. ұзындығы 4,6 км, ені 4,1 км. жағалауының ұзындығы 20,4 км, ең терең жері 2,8 м. су жиналатын алабы түгелімен дерлік жыртылған. көл түбіндегі тұнбаның қалыңдығы 0,5 0,7 м. суы сәл ащылау, көктемде жұмсарады, жаздың соңына қарай суы кермек татиды. қазаншұңқырда жатқан көлдің жағалауы аласа, түбі тегіс, сазды. жағалауында қатты сабақты өсімдіктер өскен. қамыс, құрақ, шалғын, қияқ өскен. құстардың келу, кету кезінде, әсіресе, күзде мұнда мыңдаған сұр, ақбас қаздар, сұр тырна, т.б. сулы-сазды жерді мекендейтін құстар көп болады.